By Derek Owens Paperback, 325 Pages
Lulu Sales Rank: 4123 Log in to rate this item Poplap met 'n Stoflap: March 2012
Uit my wolmandjie
Ek het maande gelede al 'n dogtertjie 'n kat belowe. Sy is uiteindelik klaar. Ek kon nie 'n patroon vind wat my geval nie, en het toe maar geimproviseer. Ek moet nou net naastenby neerskryf wat ek gedoen het, want ek sal sekerlik weer so een aandurf. Daar is meer foto's van die plesierigheid hier, op my ander blog. Geplaas deur
Laasweek het die Liewe Heer dit goedgedink om vir my 'n afdag te gee. Donderdag is mos wasdag hier by my, en toe reën dit! Ek het 'n tuimeldroeër ('n oue; het hom gekoop net voor my noointjieskind se geboorte) maar ek gebruik dit net wanneer dit nie anders kan nie. 'n Goeie vriendin het onlangs 'n ouma geword, toe trek ek my wolmandjie nader, en hekel en hekel en brei, die hele Donderdagmiddag om, en sommer
Hierdie foto's is nie vreeslik mooi nie, dis met my selfoon-kamera geneem, maar julle kan darem 'n idee kry. Die mussies lyk baie klein, maar dis vir 'n slinternuwe babatjie.
'n Ligpienke met 'n strik
'n Liggroene met 'n gelukkige geel blom en 'n oorgtrekte knoop;
En een in kuikentjie-geel met 'n yslike blom.
Die model vir hierdie foto's is Amy, my pragtige porselein baba-pop. Ja, ek is 'n ou poplap wat nog popspeel, en ek is nie skaam om dit te noem nie. Dit was 'n absolute plesier om hierdie mussies te knutsel, en ek is baie bly ek het nog baie dogtertjies in my lewe van alle ouderdomme, sodat ek nog 'n paar kan maak. Geplaas deur
1) Ek kan lekkerder kos maak as die meeste restaurante. Ja ek weet dis nie vreeslik beskeie om dit te noem nie, maar hierdie is 'n eerlike blog, en feite is feite.
(hierdie is gort risotto met geroosterde groente, pampoensaad en feta.)
Maar ek hou nog steeds daarvan om te gaan uiteet, want
a) dan hoef ek nie agterna op te ruim nie en
b) my man moet bly sit terwyl ons wag vir ons kos, want hy kan nie by Mimmo's of by die Spur gou gaan bossies uittrek, of 'n stuk hout gaan saag nie.
2) Ek sukkel om my aandag by een ding te bepaal. Op enige gegewe tydstip het ek
- breiwerk, hekelwerk, borduurwerk en masjienwerk. Soms selfs meer as een projek in elke kategorie. - minstens 10 kortverhale in wording, en twee halfgeskryfde boeke.
- 'n hoop boeke in my bedkassie wat ek gelyktydig lees.
My bedkassie op die oomblik
3)Ek hou van notaboeke, en ek skryf daagliks allerhande dinge neer. Ek het o.a.
-'n Joernaal waarin ek goed skryf wat ek kan lees as ek oud is, of as ek wonder waar is die tyd heen.
-'n Boekie waarin ek aanhalings neerskryf, en stukkies uit boeke wat vir my treffend is. Ek het al 'n paar volgeskryf. -'n Dankbaarheidjoernaal waarin ek my seëninge tel.
-'n Notaboek waarin ek enigeiets skryf wat in my kop kom. Soms is dit wroeginge, soms net onsamehangende gedagtes, sommer enige-iets wat in my kop kom. Dis soort van terapie. Ek het al 'n hele bondel daarvan. Dis saam vasgebind met 'n nota daarop wat se moenie lees nie, verbrand. En ek weet enige-iemand wat dit waag om dit te lees sal nooit weer dieselfde wees nie.
-'n Boekie waarin ek my vreemde drome neerskryf, maar ek doen dit nie so gereeld nie. Toe ek klein was het my oupa Thys elke liewe oggend vir my gevra wat het ek gedroom. Dan vertel hy vir my wat het hy gedroom, ook.
My drome is, wel, plain weird. Dis beter om dit neer te skryf as om ander mense daarmee te verveel. Die enigste persone wie ek ken wat lyk of hulle dit wil hoor, is pasella sus Stephanie, en my sussie, Doortjie! My man en dogter verduur dit gelate. My seun rol sy oë en sê 'Ag vader tog' en verklaar my dan, (kenner op die gebied van die menslike psige wat hy is), as ek klaar vertel het, as 'severely disturbed'. -'n Lysieboek waarin ek goed opskryf wat ek moet doen. -'n Luukse boekie vir gedigte wat vir my mooi is. En ek dink ek kort 'n boekie waarin ek kan opskryf waarvoor al die boekies is (grappie).
4) Al die grimering wat besit pas in die een laai. (My liewe vriendin Elsie was erg verbaas hieroor, en toe ek ander daaroor uitvra, het ek besef ek is redelik uniek wat dit aanbetref. Ek vermoed my sus se mooimaakgoed wat sy in haar handsak met haar saamdra, sal nie eers daarin pas nie.)
My grimering 5) Soms gaan daar weke om wat hierdie poplap nie naby 'n stoflap kom nie. Want ek raak maklik hierin verlore:
Watter 5 dinge oor jouself wil jy met my deel? Toe, ons is almal vriende hier- vertel maar!
Siende dat Anzelle laasjaar op haar verjaardag getroud is, het ek nie vir haar verjaarkoek gebak nie, maar het belowe om dit op 'n later stadium te doen.As daar een ding is wat daardie noointjieskind van my nooit sal vergeet nie, is dit die belofte van koek!
Die woorde: 'What are little girls made of... sugar and spice and all things nice' is sekerlik met my kind in gedagte geskryf. So, ek het my rekenaar nadergetrek, "Red Velvet Cake" geGoogle, en my resepteboeke gefynkam, uiteindelik my voorskoot aangestrik en 'n koek gebak. Dit was pragtig, en nog lekkerder as wat dit gelyk het. Klam, met 'n sjokolade-smakie, en perfek gerys.
Die grootste gedeeltes van die resep kom uit 'Koeke ter viering van Liefde en Lewe' van Callie Maritz en Mari-Louise Guy. Ek het die hoeveelheid kakao in die oorspronklike resep vermeerder, omdat ek dit nie kon proe nie, en miskien so 'n bietjie meer kleursel ingegooi. Die Roomkaasversiering kom ook uit hulle boek, en is een van daai resepte wat ek al uit my kop uit ken, so gereeld maak ek dit.
Rooi Fluweel Koek Verhit die oond tot 180
Berei 3 laagkoekpanne Bestanddele:
25ml rooi koekleursel
Klits eiers, suiker, olie, karringmelk, koekkleursel, asyn en vanielje saam
Sif kakao, meel, koeksoda, bakpoeier en sout saam
Meng nat en droee bestanddele Verdeel eweredig in die drie panne
Bak vir so 40 min
(Hier kom nie bakpoeier in nie!)
(Ek het die koeklae in die vrieskas gesit voordat ek dit versier het. Dit help gewoonlik dat die koek nie soveel krummel nie.)
Versier met Roomkaas versiering 250ml Roomkaas
5ml vanielje Meng tot glad, versier die dieprooi fluweelkoek daarmee.
NB die koek op die foto in die resepteboek is ook met rooi roosblare versier. Dis Pragtig, maar maak seker die rose is nie gifstowwe gespuit nie, en dat dit goed gewas is voordat jy dit gebruik.
Rooi Fluweel Koek,